CELEX: 62020TN0131
Language: et
Date: 2020-02-27 00:00:00
Title: Kohtuasi T-131/20: 27. veebruaril 2020 esitatud hagi – IR versus komisjon

11.5.2020   
            
            
               ET
            
            
               Euroopa Liidu Teataja
            
            
               C 161/45
            
         
      27. veebruaril 2020 esitatud hagi – IR versus komisjon
      (Kohtuasi T-131/20)
      (2020/C 161/57)
      Kohtumenetluse keel: inglise
      
         Pooled
      
      
         Hageja: IR (esindajad: advokaadid S. Pappas ja A. Pappas)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada tööhõive, sotsiaalküsimuste ja sotsiaalse kaasatuse peadirektoraadi otsus, mis sisaldus personaliküsimuste pädeva kontaktisiku 2. juuli 2019. aasta e-kirjas ja millega jäeti Euroopa Kutseõppe Arenduskeskuse (Cedefop) taotlus hageja lähetuse kolmandat pikendamiseks rahuldamata;
               
            
                  —
               
               
                  tühistada ametisse nimetava asutuse 23. jaanuari 2020. aasta otsus, millega personalieeskirjade artikli 90 lõike 2 alusel esitatud hageja kaebus rahuldamata jäeti;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimese väite kohaselt ei ole järgitud kohtueelset menetlust, mille käigus ametisse nimetav asutus ei vaadanud 2. juuli 2019. aasta vaidlustatud otsust nõuetekohaselt läbi.
               
            
                  2.
               
               
                  Teise väite kohaselt rikuti personalieeskirjade artikli 38 materiaal- ja menetlusõigusnorme.
               
            
                  3.
               
               
                  Kolmanda väite kohaselt on rikutud õiguse heale haldusele raames hoolitsemiskohustuse üldpõhimõtet seoses sellega, et ei võetud arvesse kõiki faktilisi asjaolusid ja puudusid põhjendused.
               
            
                  4.
               
               
                  Neljanda väite kohaselt on rikutud Euroopa Liidu põhiõiguste harta artiklis 33 tagatud õigust perekonnaelu kaitsele.